σαμιων [των αμοργ]ον μεινωαν κατοικουντων εδοξεν αρχουσι βο[υλη] δημω γνωμη στρατηγων και δεκαπρωτων εχοντων δε και την πρυτανικην εξουσιαν εισηγησαμενου το ψηφισμα ερμοκρατους αριστιωνος του πρωτου αρχοντος επιψηφισαμενου αθηνοκλεους του ηγησιππου βουλευτου εγραφη κατα τον νομον επει ο αξιολογωτατος φιλαγαθος ιασονος ανηρ προηγουμενως μεν καλος τε καγαθος και κοσμων το της βουλης ημων αξιωμα διαδηλος γενομενος εν τε αγορανομιαις κοσμων πο[λ]λακις και στρατηγιαις στεφανηφορησας τε ενδοξως και τας λοιπας πασας αρχας τε και λειτουργιας εκτελεσας φιλοτειμως αγαγομε[ν]ος προς γαμον απο της θηραιων πολεως γυν[α]ι[κα] την ευγενεστατην και σωφρονεστατην κλαυ[δια]ν λεωνιδου και εξ αυτης γεννησας ανεθρεψεν [υιον] φιλαγαθον μεγαλας ημειν εκ παιδος ηλικιας [ευθυς] ελπιδας υποφαινοντα δια τε της κοσμιο[τητος κα]ι της του ηθους πραοτητος ου και αυ[του εξ ο]νοματος ηγορανομη[σε]ν φιλοτειμως [ο π]ατηρ προαιρουμενος και εν τουτω την πολιν ευεργετειν συνεβη δη τον παιδα πριν η τη των ανδ[ρων] ηλικια προσελθειν [το]ις της απαραιτητου πεπ[ρω]μενης ανανκαιοις [νομ]οις υπαχθεντα εξ ανθρωπων απελθειν [δ]εδοχθαι δια τουδε του ψηφισματος εις τε παραι[ν]εσιν του αξιολογωτατου πατρος αυτου φιλαγαθου και εις αμοιβην της ευποιιας αναστησαι την βουλην του ηρωος εν επιση[μω] τοπω χαλκουν ανδριαντα ολοσωματον υπομνημα και τοις μεταγενεστεροις εσομενον αρετης τε και καλοκαγαθιας της περι τον δημον. περι του αυτου εγραφη ψηφισματα τρια εξ ων τα δυο επ[ε]δοθη αρχοντι ινα αποθηται εις το αρχειον. εδογματισθη αγομενης βουλης της προ ειδων απρειλιων σεπτιμιω απρω και αννιω μαξιμω υπατοις επι στεφανηφορου αττικου του προτειμου ερμοκρατης αριστιωνος ο πρωτος αρχων της αμοργιων μεινωητων πολεως εισηγησαμην και απεδεξαμην αθηνοκλης του ηγησιππου βουλευτης επεψηφισαμη[ν]. ψηφισματι βουλης δημου.
Amorgos — Minoa — 207 AD
 207 AD